Amstetten, Ausztria – 2025/02/17

**A LiSEC lézeres megmunkálással bővíti termékportfólióját**

A LiSEC bejelenti, hogy a cericom GmbH a LiSEC all.in.one:solutions portfóliójának új részeként beolvad a LiSEC lézeres megmunkálási ágazatába. Ez a stratégiai lépés bővíti a LiSEC technológiai lehetőségeit, és megerősíti a piacon való jelenlétet. A cericom GmbH, amelyet az üvegmegmunkálás területén úttörőnek számító lézeres technológiájáról és precizitásáról ismernek, már korábban is értékes tagja volt a LiSEC csoportnak. A LiSEC lézeres megmunkálásához történő áttérés révén a LiSEC egyesíti erőit, hogy átfogó megoldásokat kínáljon az üvegmegmunkáló ipar számára.

**Üveg mattítása, strukturálása vagy fúrása? Akkor a LiSEC lézeres megmunkálása a tökéletes megoldás!**

A LiSEC arról ismert, hogy all.in.one:solutions megoldásai révén széles termékportfólióval rendelkezik. A lézeres rendszerek hozzáadásával tovább bővül a portfólió, és az ügyfelek új lehetőségek közül választhatnak. Mivel az üvegmegmunkálás iránti igény folyamatosan nő, a LiSEC lézeres megmunkálása számos megoldást kínál, az üvegipar különböző ágazatainak egyedi igényeire szabva. Legyen szó az üveg felületének mattításáról, bevonatok eltávolításáról, strukturált, komplex formák érintés nélküli fúrásáról vagy akár madarak életének megmentéséről: a LiSEC lézeres üvegmegmunkálási megoldásaival igényes építészeti és formatervezési projektek valósíthatók meg. A LiSEC lézeres megmunkálógépeit a legmodernebb lézeres technológiával szerelték fel, amely lehetővé teszi az üveg egyszerű, pontos díszítését és fúrását.

**Lézeres megmunkálás – ideális megoldás madárbarát üvegek gyártásához**

A madárbarát üveg célja az, hogy láthatóvá tegye az akadályként szolgáló üveget a madarak számára, és ezzel megakadályozza azok elpusztulását. Régebben fekete, madár alakú matricákat ragasztottak elrettentésként az üvegfelületekre, de ezek hatástalannak bizonyultak. Manapság csíkos vagy pöttyös mintájú öntapadós fóliák, szúnyogháló, különleges ablakszínek vagy zsinórfüggönyök használata ajánlott.

Ezek a megoldások azonban gyakran nem mutatnak jól, a legtöbb épület esetében nem praktikusak, ráadásul a kilátást is zavarják. Alternatíva lehet a madárbarát üveg, amely lézeres megmunkálógépekkel készül. A lézer úgy módosítja az üveget, hogy megváltoztatja annak átlátszóságát és fényvisszaverő képességét. Ezáltal a madarak látják a felületet, és elkerülhetik az ütközéseket. Ami az emberi szem számára csak apró különbségként hat, az a madarak számára élet és halál között dönt. A madárütközések számának csökkentésével a LiSEC minimalizálhatja az ökoszisztémába való emberi beavatkozást. Ez a hozzáállás nem csak a madárpopulációkat védi, hanem az épületek esztétikai és funkcionális egységét is megőrzi.

A lézeres megmunkálás praktikus és vizuálisan tetszetős megoldást kínál az üveggel ütköző madarak problémájára. Gondoskodik arról, hogy az épület egyszerre legyen madárbarát és mutatós, ezzel pedig hozzájárul az ember alkotta szerkezek és a vadállatok harmonikus együttéléséhez.

**Tudjon meg többet a LiSEC lézeres megmunkálásáról**

A LiSEC globális jelenlétének köszönhetően a vállalatok a világ minden táján profitálhatnak azokból az előnyökből, amelyeket ezek a speciális lézeres megmunkáló gépek nyújtanak.



Látogasson el a LiSEC weboldalára a https://www.lisec.com/solutions/individual-machines#collapse-36 címen, hogy többet megtudjon a lézeres megmunkálógépekről.

**Fotók** © LiSEC









**Bemutatkozik a LiSEC**

A LiSEC, amelynek székhelye az ausztriai Seitenstettenben/Amstettenben található, a világ számos országában működő vállalatcsoport, és több mint 60 éve kínál egyedi és átfogó megoldásokat a síküveg-megmunkálás és -nemesítés területén. A vállalatcsoport tevékenysége gépeket, automatizálási megoldásokat és szolgáltatásokat foglal magában. A vállalatcsoport 2023-ban kb. 95 százalékos exporthányadot ért el, és a mintegy 1300 munkatársával 20 telephelyén közel 300 millió eurós forgalmat bonyolított le. A LiSEC hőszigetelő és többrétegű üvegek előállításához üvegvágó- és válogató berendezéseket, egyedi alkatrészeket és teljes gyártósorokat, valamint üvegmegmunkáló gépeket fejleszt és gyárt. Megbízható technológiával és intelligens automatizálási megoldásokkal a LiSEC minőségi és technológiai mércét állít fel, és jelentősen hozzájárul ügyfelei sikeréhez.

**További információ:**  
Claudia GUSCHLBAUER

Marketing és vállalati kommunikációs igazgató

LISEC Österreich GmbH  
Peter-Lisec-Straße 1

3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) - [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)